༄༅།།དཔལ་ལྡན་སྲིད་སྐྱོང་བློ་བཟང་སེང་གེ་མཆོག་གིས་ཕྱི་ལོ་༢༠༡༤ཟླ་༩ཚེས་༢༤ཉིན་ཐེག་ཆེན་ཆོས་གླིང་གཙུག་ལག་ཁང་དུ་གདུང་སེམས་མཉམ་སྐྱེའི་མཆོད་འབུལ་སྨོན་ལམ་དང་འབྲེལ་བའི་གསུང་བཤད་གནང་སྐབས་གསལ་བསྒྲགས་གནང་དོན།བོད་མིའི་སྒྲིག་འཛུགས་བཀའ་ཤག་ནས་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་ལ་ཟླ་བ་དགུའི་སྔོན་ཙམ་ནས་ཇི་ལྟར་གསོལ་འདེབས་ཞུ་དོན་ལྟར།འབྱུང་འགྱུར་ཕྱི་ལོ་༢༠༡༦ཟླ་༡ཚེས་༡༥ནས་༢༥བར་གནས་མཆོག་རྡོ་རྗེ་གདན་དུ་དད་ལྡན་སེར་སྐྱ་མང་ཚོགས་རྣམས་ལ་དཔལ་དུས་ཀྱི་འཁོར་ལོའི་བཀའ་དབང་ཆེན་ཐེངས་༣༤པ་བཀའ་དྲིན་ཆེ་བ་སྩལ་རྒྱུའི་བཀའ་བཞེས་བཟང་པོ་ཐོབ་ཡོད།ང་ཚོས་གསལ་བསྒྲགས་འདི་སྔོན་ཙམ་ནས་ཞུ་འཆར་ཡོད་།འོན་ཀྱང་ལ་དྭགས་དུས་དབང་སྐབས་འཁེལ་བར་བརྟེན་དེ་མུར་ལུས།དེ་ཡང་དུས་དབང་ཐེངས་༣༤འདི་བོད་མིའི་སྒྲིག་འཛུགས་ཆོས་རིག་ལས་ཁུངས་ཀྱིས་གོ་སྒྲིག་གཙོ་འགན་ཞུས་ཐོག་དད་ལྡན་སྦྱིན་བདག་ཁག་བཅས་ནས་ཀྱང་མཐུན་འགྱུར་ཞུ་རྒྱུ་ཡིན་འདུག